open-index/open-wikipedia-markdown huggingface dataset:
چراغ حسن حسرت

**چراغ حسن حسرت** اردو کے ممتاز مطائبات نگار، شاعر، ادیب اور صحافی تھے۔
## پیدائش
26 جون 1904ء کو بمیار ضلع پونچھ (کشمیر) میں پیدا ہوئے۔
## صحافت
حصول تعلیم کے بعد انھوں نے کولکاتا میں اخبار نویسی کا کام شروع کیا اور اخبار (نئی دنیا) کے ذریعہ ایک مزاح نگار کی حیثیت سے مشہور ہوئے۔ اس کے بعد لاہور آ گئے اور متعدد اخبارات سے وابستہ رہے جن میں آفتاب، زمیندار، شہباز، احسان امروز اور نوائے وقت کے نام سرفہرست تھے۔
## ادبی سفر
مولانا چراغ حسن حسرت کا شمار اردو کے صف اول کے طنز نگاروں میں ہوتا ہے۔ وہ "سند باد جہازی" کے نام سے فکاہیہ کالم لکھا کرتے تھے۔ قبل ازیں وہ اپنے کالموں میں کولمبس کا قلمی نام بھی استعمال کرتے رہے۔ حسرت نے ایک ہفت روزہ رسالہ (شیرازہ) بھی جاری کیا۔ اس کے بیشتر مضامین مزاحیہ ہوا کرتے تھے لیکن بہت جلد اسے چھوڑ کر ریڈیو میں ملازم ہو گئے۔ کچھ دنوں محکمہ پنچایت پنجاب کے ہفت روزہ ترجمان کی ادارت سنبھال لی۔ دوسری جنگ عظیم میں فوجی اخبار سے وابستہ ہو جاتے ہیں اور میجر کے عہدے تک جا پہنچے۔
فوجی ملازمت کے سلسلہ میں برما اور ملایا بھی جانا پڑا۔ قیام پاکستان کے بعد (امروز) کی ادارت سنبھال لی۔ لیکن بہت جلد یہ ملازمت ترک کرکے ریڈیو پاکستان میں قومی پروگرام کے ڈائریکٹر ہو گئے۔
## وفات
حسرت 26 جون 1955ء کو لاہور میں انتقال کر گئے اور میانی صاحب کے قبرستان میں سپرد خاک ہوئے۔

## کتابیں
حسرت نے شاعری کی ایک کتاب سمیت کل 16 کتابیں لکھیں چند اہم کتابیں:
* *کیلے کا چھلکا*
* پربت کی بیٹی
* مضامین حسرت
* *مطائبات*
* *[https://www.rekhta.org/ebooks/harf-o-hikayat-sind-baad-jahazi-ebooks?lang=ur حرف و حکایت]*
* *[https://www.rekhta.org/ebooks/do-doctor-ebooks?lang=ur دو ڈاکٹر]*
* ''مردم دیدہ'' (خاکے)
* اقبال نامہ
* جدید جغرافیہ پنجاب
* باتیں حسن یارکی( شعری مجموعہ)
* کشمیر مطبوعہ 1948 صفحات 240

## حوالہ جات

## بیرونی روابط
* چراغ حسن حسرت’ ہم تم کو نہیں بھولے'

زمرہ:اردو خاکہ نگار
زمرہ:اردو شعرا
زمرہ:اردو صحافی
زمرہ:اردو مصنفین بلحاظ صدی
زمرہ:برطانوی ہند کی شخصیات
زمرہ:برطانوی ہند کے اردو لکھاری
زمرہ:برطانوی ہندی فوج کے افسر
زمرہ:بیسویں صدی کے اردو مصنفین
زمرہ:پاکستانی اردو شعرا
زمرہ:پاکستانی کالم نگار
زمرہ:ضلع پونچھ، بھارت کی شخصیات
زمرہ:کشمیری نژاد پاکستانی شخصیات
زمرہ:مسلمان شعراء
زمرہ:1904ء کی پیدائشیں
زمرہ:1955ء کی وفیات
زمرہ:پاکستانی صحافی
غلام عباس (افسانہ نگار)

**غلام عباس** 17 نومبر 1909ء میں امر تسر (چند محققین کی رائے میں 1907) میں پیدا ہوئے۔ ابتدائی تعلیم لاہور کے دیال سنگھ ہائی اسکول سے حاصل کی۔ لکھنے لکھانے کا شوق فطرت میں داخل تھا۔ ساتویں جماعت میں ایک کہانی "بکری" لکھی۔ کہانی استاد محترم مولوی لطیف علی کو دکھائی۔ جنھوں نے حوصلہ افزائی فرمائی تو یہ شوق اور بڑھا۔ نویں جماعت تک پہنچتے پہنچتے اس قابل ہو گئے کہ انگریزی نظموں اور کہانیوں کا اردو میں ترجمہ کر سکیں۔

## ادبی زندگی
ان کی باقاعدہ ادبی زندگی کا آغاز 1925ء میں ہوا۔ 1925ء سے 1928ء تک غیر ملکی افسانوں کے ترجمے کرتے رہے۔ رسالہ ہزار داستان کے مدیر حکیم احمد شجاع پاشا کے ساتھ ایک معاہدے کے تحت انھوں نے متعدد عالمی ادب کی اصناف کو اردو میں قلب میں ڈھالا۔ فی ہفتہ 5 روپے کے عوض ٹالسٹائی کے ناول The Long Exile کا اردو ترجمہ جلاوطن کے عنوان سے کیا۔ حکیم یوسف حسن کے رسالہ تازیانہ میں بھی تراجم اور کہانیاں لکھیں۔ اس کے علاوہ اپنے زمانے کے مشہور ادبی رسالوں میں ادب کے جوہر دکھاتے رہے۔ چند رسالوں کے نام جن کے لیے غلام عباس نے لکھا:
* رسالہ نیرنگ خیال
* رسالہ ہمایوں
* رسالہ سہیلی
* رسالہ امرتسر

چراغ حسن حسرت کے رسالہ شیرازہ میں اپنا مشہور افسانہ "جزیرہ سخنوراں" سال 1936 سے 1937 میں شائع کروایا۔ یہ افسانہ مشہور فرانسیسی طنز نگار "آندرے مورووا" کی تصنیف "ووژا اوپے ای دیزارتی کول" سے متاثر ہو کر لکھا۔

### مدیر ادبی رسائل
1928ء سے 1937ء تک بچوں کے رسالوں (پھول) اور (تہذیب نسواں) کے ایڈیٹر رہے۔ دوسری جنگ عظیم کے دوران میں آل انڈیا ریڈیو سے منسلک رہے۔ آل انڈیا کے اردو ہندی رسالے (آواز) اور (سارنگ) کے مدیر بھی رہے۔ اسی دور میں کئی شاہکار افسانے بھی تخلیق کیے۔ تقسیم کے بعد پاکستان آ گئے اور ریڈیو سے وابستہ رہے اور اس کے رسالے آہنگ کے ایڈیٹر کی حیثیت سے کام کرتے رہے۔

## ملازمت
ملازمت کے دوران افسانہ نگاری کی طرف توجہ کی اور چند کامیاب افسانے لکھ کر اردو افسانہ نگاری میں نمایاں حیثیت حاصل کر لی۔

## اردو ادب میں مقام
بحثیت افسانہ نگار غلام عباس کا نام اردو کے افسانہ نگاروں میں ایک منفرد اور اعلیٰ مقام کا حامل ہے، گو کہ انھوں نے بہت کم افسانے لکھے لیکن جتنے لکھے بہت خوب لکھے۔ غلام عباس کے افسانوں میں صداقت، واقعیت اور حقیقت پسندی کا وہ جوہر جھلکتا ہے جو افسانہ نگاری کی جان ہوتا ہے۔ ان کے کردار ہمارے روز مرہ زندگی اور معاشرے ہی کے چلتے پھرتے اور جیتے جاگتے کردار ہیں۔

## تصنیفات
### افسانوی مجموعے
* آنندی، 1948ء
* جاڑے کی چاندنی، 1960ء<
* کن رس، 1969ء
* رینگنے والے، 1980ء

### ناولٹ
* گوندنی والا تکیہ، 1936ء
* جزیرہ سخن وراں، 1941ء
* دھنک، 1969ء
### بچوں کا ادب
* الحمرا کے افسانے، 1931ء
* چاند تارا (نظمیں)،
* ننھی کی گڑیا، 1936ء

### تراجم
* جلا وطن، از لیو ٹالسٹائی
* بے چارہ سپاہی
* صدر ایوب کی کتاب فرینڈ ناٹ ماسٹرز کا ترجمہ، **جس رزق سے آتی ہو پرواز میں کوتاہی** کے نام سے
; دیگن
* چار چھوٹے ناٹک، 1936ء
## وفات
غلام عباس 2 نومبر 1982ء کو کراچی میں وفات پاگئے اور سوسائٹی کے قبرستان میں آسودہ خاک ہوئے۔

## حوالہ جات

زمرہ:آدم جی ادبی انعام یافتگان
زمرہ:اردو افسانہ نگار
زمرہ:افغان نژاد پاکستانی شخصیات
زمرہ:امرتسر کی شخصیات
زمرہ:بیسویں صدی کے پاکستانی مصنفین
زمرہ:پاکستانی بچوں کے مصنفین
زمرہ:پاکستانی مصنفین
زمرہ:پشتون شخصیات
زمرہ:پشتون مصنفین
زمرہ:پنجابی شخصیات

زمرہ:1909ء کی پیدائشیں
زمرہ:1982ء کی وفیات
زمرہ:امرتسر کے مصنفین
ثنائی رمزشدہ عشریہ

* بی سی ڈی جس کا مکمل نام Binary-coded decimal اور اس کو اردو میں --- **ثنائی رمزشدہ عشریہ** --- کہتے ہیں کہ ثتائی کا لفظ binary، رمزشدہ coded اور عشریہ decimal کا مفہوم ادا کرتا ہے۔

بی سی ڈی یعنی بائنری کوڈڈ ڈیسیمل۔ اس میں صرف 4 بائنری ہندسوں پر مشتمل حروف استعمال ہوتے ہیں۔ یعنی 0000 سے لے کر 1111 تک۔ یعنی اس میں کل 16 ہندسوں کے مجموعے ظاہرکیے جا سکتے ہیں۔ یہ 16 ہندسے کسی بھی طرح سے موجودہ انگریزی حروف کومکمل طور پر کوڈ نہیں کر سکتے۔ کیونکہ بنیادی طور پر ہمیں 26 انگریزی کے بڑے حروف، 26 چھوٹے اور 10 ہندسے اور بنیادی حسابی علامات کو کور کرنے والا کوڈ چاہیے۔ یعنی ایسا کوڈ جو کم از کم 70 یا اس سے زیادہ الفاظ، ہندسوں اور علامات کو استعمال کر سکے۔ جس کے لیے بی سی ڈی ناکافی ثابت ہوا۔ اس کو 1950 اور 1960 کے دوران استعمال کیا جاتا رہا۔

زمرہ:اطلاعاتی نظریات
زمرہ:ثنائی حساب
زمرہ:رموز اوقاف
زمرہ:عددی نظامات
زمرہ:کمپیوٹر سائنس
زمرہ:کمپیوٹر علم حساب
زمرہ:کمپیوٹنگ
توسعی ثنائی رمزشدہ عشریہ تبادلی رمز

ای بی سی ڈی آئی سی یعنی Extended Binary Coded Decimal Interchange Code، اس کو اردو میں توسعی ثنائی رمزشدہ عشریہ تبادلی رمز کہتے ہیں۔ اس اردو نام میں استعمال ہونے والے الفاظ کے انگریزی متبادل یوں ہیں
* توسعی = extended
* ثنائی = binary
* رمزشدہ = coded
* عشریہ = decimal
* تبادلی = interchange
* رمز = code
یہ کوڈ بی سی ڈی میں اضافہ کر کے بنایا گیا۔ اس میں‌ 8 بائنری ہندسے مل کر ایک حرف بناتے ہیں۔ یعنی‌ 000 000 00 سے لے کر 111 111 11 تک۔ یعنی اس میں کل 256 مختلف بائنری ہندسوں کے مجموعے ظاہر کیے جا سکتے ہیں۔ یہ 256 ہندسے عام استعمال کے تمام حروف، علامات اور ہندسوں کو ظاہر کرنے کے لیے کافی ہے۔

زمرہ:مجموعات اعداد
مطابقت

اگر صحیح عدد *a* صحیح عدد *b* کو (پورا) تقسیم کرتا ہے، تو اس کو یوں لکھا جاتا ہے:
\ a | b

مثال:
\ 2 | 6

مطابقت
(تعریف): چلو \ m>0۔ ہم کہتے ہیں کہ *a* مطابق ہے *b* کے، بہ چکر *m*، اگر \ m | b-a
اور اس کو یوں لکھتے ہیں
\ a \equiv b \mod m
مثال:
\ 18 \equiv 4 \mod 7
کیونکہ
\ 7 | 18-4 

\ 18 \equiv 0 \mod 6
کیونکہ
\ 6 | 18-0 

*مطابقت * کو انگریزی میں congruence کہتے ہیں اور *بہ چکر* کو modulo یا mod۔ اس طرح مساوات کے طور پر لکھنا بہت مفید ثابت ہوتا ہے، جیسا کہ ہم نیچے دیکھیں گے۔

## مسلئہ اثباتی
چلو \ m>0 قدرتی عدد ہو۔ نیچے *a* اور *b* صحیح عدد ہیں اور \ m_1>0
* اگر \ a \equiv b \mod m، تو پھر
\ b \equiv a \mod m
* اگر \ a \equiv b \mod m اور \ b \equiv c \mod m، تو پھر
\ a \equiv c \mod m
* \ (a +b) \mod m = (a \mod m) + (b \mod m) 
* \ (a \times b) \mod m = (a \mod m) \times (b \mod m) 
* اگر \ a \equiv b \mod m اور \ m_1 | m، تو پھر
\ a \equiv b \mod m_1

مثال: 
 \begin{matrix}
3^3 \mod 4 &=& ((3 \times 3) \mod 4) \times 3 \mod 4 \\
&=& (9 \mod 4) \times 3 \mod 4 \\
&=& 5 \times 3 \mod 4 \\
&=& 15 \mod 4 = 3 \\
\end{matrix}


## مثلئہ اثباتی
اگر صحیح اعداد *a* اور *b* کا عاد اعظم \ \gcd(a,b)=m_1 > 0 ہو اور \ m=m_1 \times m_2 >0، تو

\ a x \equiv a y \mod m \iff x \equiv y \mod m_2

مثال: 
دی گئی مساوات:
 35 \equiv 5 \mod 6 

اب چونکہ
 \gcd(6,5)=1
اس لیے ہم مساوات کے دونوں طرف 5 سے کاٹ سکتے ہیں:
 7 \equiv 1 \mod 6 

اس مثٓال میں مسئلہ کی ایک خاص صورت استعمال ہوئی ہے، جسے "کاٹنے" کا اصول کہتے ہیں۔

## مسلئہ اثباتی
اگر
 a \equiv b \mod m  
تو پھر
 a^n \equiv b^n \mod m  
کسی بھی مثبت *n* کے لیے۔

## مطابقت جماعت
*بہ چکر n* کا عمل صحیح اعداد کو *n* جماعتوں میں بانٹ دیتا ہے۔ مثلاً *n=3* کے لیے، یہ تین جماعتیں بنتی ہیں:
 \begin{matrix}
\{ \cdots, -9, -6, -3, 0, 3, 6, 9, \cdots \}, \\
\{ \cdots, -10, -7, -4, 1, 4, 7, 10, \cdots \}, \\
\{ \cdots, -11, -8, -5, 2, 5, 8, 11,\cdots \} \\
\end{matrix}


ان جماعتوں کے نمائندہ ارکان *0*، *1* اور *2*، ہیں۔ گویا *n=3* کا ایک مطابقت نظام \ \{0,1,2\}  ہے، جو اس کا بنیادی مطابقت نظام کہلاتا ہے۔ اسی طرح دوسرے مطابقت نظاموں میں شامل ہیں:

\ \{1,2,3\} ،
\ \{2,3,4\}  وغیرہ۔

## مطابقت مساوات
مسئلہ اثباتی: درجہ اول کی مطابقت مساوات 

a x \equiv b \mod m


اس مساوات کا حل ممکن ہے اور صرف اسی صورت ممکن ہے، جب
\ \gcd(a,m) | b 

اگر ایک حل x=x_0 ہے، تو تمام حل یوں لکھے جا سکتے ہیں 
 x = x_0 + \frac{m v}{\gcd(a,m)}
جہاں *v* بھاگتا ہے بہ چکر  \ \gcd(a,b)  کے کسی بھی مطابقت نظام میں۔

### مثال
مساوات 

9 x \equiv 33 \mod 48


اب چونکہ \ \gcd(9,48)=3 اور 3 تقسیم کرتا ہے 48 کو، اس لیے اس مساوات کا حل موجود ہے۔ ایک حل x_0=9 ہے۔ اور سارے حل یوں ہیں:

 x = 9 + \frac{48 v}{3} = \{9, 25, 41\}

چونکہ *v* عدد 3 کے بنیادی مطابقت نظام میں بھاگتا ہے، v=\{0,1,2\}

## مزید دیکھیے
* محدود میدان

زمرہ:نظریہ گروہ
زمرہ:نظریۂ عدد
سید حیدر بخش حیدری

تصغیر|طوطا کہانی - حیدر بخش حیدری
**حیدر بخش حیدری** دہلی میں پیدا ہوئے۔ فورٹ ولیم کالج کے مصنفین میں سے میرامن کے بعد جس مصنف کو زیادہ شہرت حاصل ہوئی، وہ سید حیدر بخش حیدری ہیں۔ دہلی کی بربادی کے زمانے میں حیدری کے والد دہلی سے بنارس چلے گئے۔ فورٹ ولیم کالج کے لیے ہندوستانی منشیوں کی ملازمت کے بارے میں سن کر حیدر بخش ملازمت کے لیے کلکتہ گئے۔ ڈاکٹر گلکرسٹ تک رسائی کے لیے ایک قصہ مہر و ماہ بھی ساتھ لکھ کر گئے۔ گلکرسٹ نے کہانی کو پسند کیا اور اُن کو کالج میں بطور منشی مقر ر کیا۔ وہ بارہ برس تک کالج سے منسلک رہے۔ 1823ء میں بنارس میں انتقال کر گئے۔
فورٹ ولیم کالج کے تمام مصنفین میں سے سب سے زیاد ہ کتابیں لکھنے والے سید حیدر بخش حیدری ہیں۔ ان کی تصانیف کی تعداد دس کے قریب ہے جن میں
* قصہ مہر و ماہ
* قصہ لیلیٰ مجنوں
* ہفت پیکر
* تاریخ نادری
* گلزار دانش
* گلدستہ حیدری
* گلشن ہند
* طوطا کہانی
* آرائش محفل

حیدر بخش حیدری کی شہرت کا سبب اُن کی دو کتابیں طوطا کہانی، آرائش محفل ہیں۔ یہ دونوں کتابیں داستان کی کتابیں ہیں جو جان گلکرسٹ کی فرمائش پر لکھی گئیں۔

## طوطا کہانی
طوطا کہانی مختلف کہانیوں کا ایک مجموعہ ہے جس کی سب کہانیاں ایک طوطے کی زبانی بیان کی گئی ہیں۔ اس کتاب میں 35 کہانیاں ہیں۔ اس میں بتایا گیا ہے کہ ایک عورت اپنے شوہر کی عدم موجودگی میں اپنے محبوب سے ملنے جانا چاہتی ہے۔ طوطا ہر روز اس کو ایک کہانی سنانا شروع کر دیتا ہے اور ہر روز باتوں باتو ں میں صبح کر دیتا ہے اور وہ اپنے محبوب سے ملنے نہیں جا سکتی حتی کہ اس دوران اس کا شوہر آجاتا ہے۔ جہاں تک کتاب کے اسلوب کا تعلق ہے تو سادگی کے ساتھ ساتھ حیدری نے عبارت کو رنگین بنانے کے لیے قافیہ پیمائی سے بھی کام لیا ہے۔ اس کے علاو ہ موقع اور محل کے مطابق اشعار کا بھی استعمال کیا ہے۔ طوطا کہانی کی داستانوں میں جابجا مسلمانوں کی معاشرت اور ان کے رہنے سہنے کی بھی جھلک پیش کی ہے۔

## آرائش محفل (قصہ حاتم طائی)
حیدری کی دوسری کتاب آرائش محفل (قصہ حاتم طائی) ہے جو اپنی داستانوی خصوصیات کی بنا پر توتا کہانی سے زیادہ مقبول ہوئی۔ اس کتاب میں حیدری نے حاتم کے سات مہموں کو قصے کے انداز میں بیان کیا ہے۔ 
اسے فارسی سے ترجمہ کیا لیکن اپنی طبیعت کے مطابق اس میں اضافے بھی کیے ہیں۔ جہاں تک اس کے اسلوب کا تعلق ہے تو زبان میں متانت اور سنجیدگی کے ساتھ ساتھ سادگی اور بے تکلفی بھی پائی جاتی ہے۔ اس میں توتا کہانی کی طرح جان بوجھ کر محاورات کا استعمال نہیں کیا گیا۔ جبکہ داستان کے نقطہ نظر سے دیکھا جائے تو اس میں وہ تمام لوازمات شامل ہیں جو کسی داستان کا حصہ ہونے چاہیے اس لیے کتاب میں مافوق الفطرت عناصر کی فروانی ہے۔ 
میر شیر علی افسوس نے بھی آرائش محفل کے نام سے کتاب لکھی مگر وہ سبحان رائے بٹالوی کی فارسی تاریخ کی کتاب خلاصۃ التواریخ کا اردو ترجمہ ہے۔

## حوالہ جات

زمرہ:انیسویں صدی کے اردو مصنفین
میر شیر علی افسوس

**میر شیر علی افسوس** (پیدائش: 1737ء – وفات: 1809ء) فورٹ ولیم کالج، کلکتہ کے نامور مصنفین اور انشائیہ پردازوں میں سے ایک تھے۔

وہ اردو نثر کی تاریخ میں ایک اہم مقام رکھتے ہیں، خاص طور پر فورٹ ولیم کالج کے تحت سلیس اردو نثر کو فروغ دینے کی کوششوں کے حوالے سے۔ ان کا تخلص افسوس تھا اور ان کا تعلق ایک ایسے دور سے تھا جب اردو زبان و ادب میں بڑے پیمانے پر لسانی اور ادبی تجربات ہو رہے تھے۔

## ابتدائی زندگی
فورٹ ولیم کالج کے مشہور مصنفین میں **میر شیر علی افسوس** کا نام بھی شامل ہے۔ میر شیر علی افسوس کے آباو اجداد ایران سے آکر ہندوستان میں آباد ہوئے۔
میر شیر علی افسوس دہلی 1737ء میں پیدا ہوئے۔ لیکن دہلی کی تباہی کے بعد افسوس لکھنؤ چلے گئے۔ کرنل اسکاٹ کی بدولت فورٹ ولیم کالج کے منشیوں میں بھرتی ہوئے ۔

## فورٹ ولیم کالج سے وابستگی
لکھنؤ میں، نواب آصف الدولہ کے نائب نواب رضا خاں کے توسط سے ان کی ملاقات کرنل اسکاٹ سے ہوئی، جنھوں نے ان کی علمی قابلیت کو سراہا اور انھیں کلکتہ میں قائم شدہ فورٹ ولیم کالج بھیج دیا۔ میر شیر علی افسوس کو 1800ء میں کالج کے منشیوں میں بھرتی کیا گیا جہاں انھوں نے اپنی باقی زندگی تصنیف و تالیف کے لیے وقف کر دی۔ 

## ادبی خدمات
فورٹ ولیم کالج کے زمانے میں، میر شیر علی افسوس نے دو اہم کتابیں تصنیف کیں جو اردو نثر کے فروغ میں سنگ میل ثابت ہوئیں۔ یہ تصانیف زیادہ تر فارسی کتب کے اردو ترجمے اور انشائیہ پر مبنی ہیں۔

### باغِ اردو
باغ اردو شیخ سعدی کی مشہور فارسی کتاب گلستان سعدی کا اردو ترجمہ ہے۔ یہ کتاب 1803ء میں مکمل ہوئی اور کالج کے نصاب میں شامل کی گئی۔ 

> اس کتاب میں سادگی کی کمی ہے اس میں عربی اور فارسی الفاظ کا استعمال زیادہ ہے۔ افسوس نے فارسی کے محاورے اور اسلوب کا موزوں اردو بدل تلاش کرنے کی کوشش نہیں کی۔ اس لیے کتاب میں نہ سلاست پیداہوئی ہے اور نہ روانی اور بے تکلفی۔

### آرائش محفل
آرائش محفل منشی سبحان رائے بٹالوی کی فارسی تاریخ کی کتاب خلاصۃ التواریخ کا اردو ترجمہ ہے۔ یہ کتاب 1805ء میں مکمل ہوئی اور اس کا شمار اردو کی تاریخ نویسی کی ابتدائی اہم کتب میں ہوتا ہے۔
یہ تاریخ کی کتاب ہونے کے باجود اپنے سادہ اور پروقار اسلوب کی بناءپر نیے دور کے ادب کی کتابوں میں شامل ہونے لگی ہے۔ عبار ت میں سلاست، روانی اور بے تکلفی اس کتاب کا خاصہ ہے۔ اس میں باغ اردو کے مقابلے میں سلاست اور روانی زیادہ ہے اور یہ اپنے وقت کے ادبی تقاضوں کو پورا کرتی ہے۔

## وفات
میر شیر علی افسوس نے اپنی زندگی کا آخری حصہ کلکتہ میں گزارا اور وہیں ان کا انتقال 1809ء میں ہوا۔

## حوالہ جات
ڈارونیت

تصغیر|چارلس ڈارون کا گستاخانہ خاکہ، 1870ء کی دہائی

ڈارونیت (Darwinism) سے مراد چارلس ڈارون کی عقل اور اعتقادات سے پیدا ہونے والے ان نظریات سے لی جاتی ہے کہ جن کے ذریعے زندگی کے ارتقاء اور اس ارتقا کے سلسلے میں ہونے والے فطری انتخاب کی انسانی رسائی عقل کے مطابق توجیہات پیش کی جاتی ہیں۔
گو جیسا کہ اوپر بیان ہوا کہ ڈارونیت میں اکثر بحث کو ارتقا بہ وسیلہء فطری انتخاب پر مرکوز رکھا جاتا ہے، یعنی بہ الفاظ دیگر فطرت کو خالق کے درجہ پر پہنچادیا جاتا ہے، لیکن نیچے کی عبارت میں یہ بھی واضع ہوجائے گا کہ ارتقا کے مفہوم کو وسیع ترکرکے اور ایسے افکار اور تخیلات و مشاہدات کو سمیٹ کر کہ جن کا براہ راست ڈارون کی تحقیق سے کوئی تعلق نہیں ڈارونیت میں نئے نئے پہلو اجاگر کرنے کی کوششیں بھی کی جاتی ہیں۔

## پس منظر
1859 میں شائع ہونے والی ڈارون کی کتاب مبداء انواع (Origin of Species) کی پزیرائی کے بعد اس کے پس منظر میں ڈارونیت کی اصطلاح رائج ہوئی اور اس نے معاشرتی، حیاتیاتی اور حیات سے متعلق موجود تمام ارتقائی اور (اکثر انقلابی ؛ مثلا دنیا کے کئی مقامات پر فلسفوں کے بطن سے جنم لینے والے مذہب نما خاکوں) کو اپنے احاطہ میں لے لیا (جیسا اوپر کے متن میں ڈارونیت کے مفہوم کے وسیع ہونے کا ذکر ہوا)۔

## تنقید
ڈارونیت کو غلط ٹھہراتے ہوئے، ترکی کے ایک مصنف “ہارون یحیٰ“ نے ایک نظریہ پیش کیا۔ ان کا یہ نظریہ “اٹلاس آف کرئیشن“ نامی کتاب میں پیش کیا ہے۔ ان کے نظریہ کے مطابق ڈارون کا پیش کردہ نظریہ غلط ہے۔ اس کتاب میں سمندری سانپ اور سانپ مچھلی کو ایک ہی جانور کے طور پر پیش کیا گیا ہے۔

## حوالہ جات

* “اٹلاس آف کرئیشن - ہارون یحیٰ - http://harunyahya.com/books/darwinism/atlas_creation/atlas_creation_01.php

زمرہ:نظریات حیاتیات
زمرہ:ڈارون
زمرہ:ارتقائی حیاتیات کے ذیلی شعبے
زمرہ:تاریخ حیاتیات
زمرہ:ارتقائی حیاتیات
زمرہ:حیاتیات
زمرہ:فلسفہ
مظہر علی ولا

ولا کی تاریخ پیدائش اور وفات کے بارے میں معلوم نہیں البتہ قیاس کیا جاتا ہے کہ وہ 1814ء تک زندہ رہے۔ اس کے بعد ان کے حالات پر پردہ پڑا ہوا ہے۔ مظہر علی ولا کا اصل نام مرزا لطف علی تھا لیکن عام طور پر مظہر علی خان کے نام سے مشہور ہیں۔ مظہر علی ولا کا تعلق بھی دہلی سے تھا۔ وہ دہلی میں پیدا ہوئے اور وہاں تربیت پائی۔ مظہر علی ولانثر نگار اور شاعر تھے فورٹ ولیم کالج کے قیام کے ساتھ ہے اس سے وابستہ ہو گئے۔ اُن کو اردو، سنسکرت اور فارسی پر مکمل دسترس حاصل تھی۔ قیام فورٹ ولیم کالج کے دوران انھوں نے کئی کتابیں تصنیف کیں۔

	”مادھونل کام کندلا“ عشق و محبت کا قصہ ہے جس میں مادونل نامی ایک برہمن اور ایک رقاصہ کندلا کی داستان محبت بیان کی گئی۔ اس قصے کا اصل سنسکرت ہے برج بھاشا میں اس قصے کو موتی رام کوئی نے لکھا ہے۔ ولاِ نے گلکرسٹ کی فرمائش پر اسے قصے کوبرج بھاشا سے اردو میں ترجمہ کیا۔

	”ترجمہ کریما“ ولا کی دوسری کتاب ہے۔ جو شیخ سعدی کے مشہور پند نامہ کا منظوم ترجمہ ہے۔

	ہفت گلشن بھی ترجمہ ہے۔ والا نے گلکرسٹ کی فرمائش پر واسطی بلگرامی کی فارسی کتاب کو اردو میں ترجمہ کیا اس کتاب میں آداب معاشرت کے مختلف پہلوئوں کی تعلیم دی گئی ہے۔ ہر بات کی وضاحت کے ليے موزوں حکایتیں بھی بیان کی گئی ہیں۔

	”بیتال پچیسی “ولا کی مشہور کتاب ہے اس کتاب کے ترجمے میں ”للو لال“ بھی ان کے ساتھ شریک تھے۔ یہ پچیس کہانیاں ہیں جو برج بھاشا سے ترجمہ کی گئی ہیں۔ کتاب میں فارسی کے الفاظ بہت کم ہیں۔ زبان ہندی آمیز ہے۔ اور سنسکرت کے الفاظ بکثرت ہیں جس کی وجہ سے عبارت سلیس و عا م فہم بھی نہیں
	”اتالیق ہندی“ کی تالیف میں ولا کے علاوہ کالج کے کچھ دوسرے اہل قلم بھی شریک تھے۔ یہ کتاب اخلاقی اسباق اور کہانیوں کا مجموعہ ہے۔

## حوالہ جات
مرزا کاظم علی جوان

**کاظم علی جوان** کی پیدائش کے بارے میں کچھ معلوم نہیں۔ مرزا کاظم علی جوان جن کا وطن دلی تھا، دلی کی تباہی کے بعد پھرتے پھراتے لکھنؤ آئے۔ لکھنؤ میں ان دنوں شعر و شاعری کی محفلیں گرم تھیں۔ بحیثیت شاعر انھوں نے بہت جلد مقبولیت حاصل کی۔ فورٹ ولیم کالج میں کرنل اسکاٹ کی وساطت سے ملازم ہوئے۔ 1801ء میں فورٹ ولیم کالج میں اپنی ملازمت کا آغاز کیا۔ 3 جولائی 1816ء کو ان کا انتقال ہوا۔ 

## تصانیف
کاظم علی جوان کی تصانیف مندرجہ ذیل ہیں:
# ”سکنتلا“ ان کی مشہور کتاب ہے جو کالی داس کے مشہور ڈرامے شکنتلا کا ترجمہ ہے۔ اس کتاب میں جوان نے ہندوستانی معاشرت کی کہانی میں عربی اور فارسی کے الفاظ بلا تکلف استعمال کیے ہیں۔ کتاب کی عبارت مجموعی طور پر روزمرہ اور محاورے کے مطابق ہے۔
# ”بارہ ماسہ“ میں جوان نے ہندوﺅں اور مسلمانوں کے تہواروں کا حال مثنوی کے پیرائے میں بیان کیا ہے۔
میر بہادر علی حسینی

**میر بہادر علی حسینی** فورٹ ولیم کالج کے میر منشی تھے۔ میرامن انھی کی وساطت سے فورٹ ولیم کالج میں بھرتی ہوئے تھے۔ ان کے حالات زندگی کے بارے میں بھی کچھ زیادہ علم نہیں۔ ( دراصل یہ ضلع جونپور میں شاہ گنج قصبہ کے نزدیک موضع بڑا گاؤں کے رہنے والے تھے اور موضع موںٔی میں خاندان حسینی سادات کے ایک بزرگ تعلقہ دار اور مشہور حکیم و طبیب حکیم مولا علی حسینی کے داماد تھے , جن کا نام بہادر علی حسینی تھا مگر آج قرب و جوار میں شہید بابا کے نام سے جانے جاتے ہیں ، کیوںکہ کہا جاتا ہے کہ آپ ١٨٥٧ میں ایک دفعہ موںٔی آ رہے تھے تو درمیان راہ میں آپ کو شہید کر دیا جاتا ہے اور قبرستان حکیم سید حسین حسینی میں آپ کو دفن کیا جاتا ہے جہاں آج بھی لوگ آپ کی قبر پر پھول مالا چڑھاتے ہیں اور آپ کے توسط سے دعائیں بھی مانگتے ہیں ) ان کی پیدائش اور وفات کے متعلق کچھ نہیں کہا جا سکتا۔ ان کے والد کا نام سید عبد اللہ کاظم بتایا جاتا ہے۔ تذکرہ نگارلکھتے ہیں کہ حسینی شاعر بھی تھے اور نثر نگار بھی۔ وہ کب فورٹ ولیم کالج میں بھرتی ہوئے اور کب تک منسلک رہے اس کے بارے میں معلومات موجود نہیں۔ انھوں نے فورٹ ولیم کالج کے زمانہ میں کئی کتابیں لکھیں جو مندرجہ زیل ہے۔
	”نثر بے نظیر “ میر حسن کی مشہور زمانہ مثنوی ”سحر البیان“ کی کہانی کو نثر میں بیان کیاہے۔ ترجمہ کرتے وقت حسینی نے وہی فضاءپیش کی ہے جو سحرالبیان کا خاصہ ہے۔
	”اخلاق ہندی“ حسینی نے جان گلکرسٹ کی فرمائش پر ”مفر ح القلوب “ کا سلیس اردو میں ترجمہ کیا ہے۔ اور اس کانام اخلاق ہندی رکھا ہے۔
”تاریخ آسام“ بھی ترجمہ ہے یہ شہاب الدین طالش ابن ولی محمد کی فارسی تاریخ آسام کا اردو ترجمہ ہے۔
	” رسالہ گلکرسٹ“ دراصل گلکرسٹ کی کتاب ”ہندوستانی زبان کے قواعد “ کا خلاصہ ہے۔

## مزید دیکھیے
* اخلاق ہندی

زمرہ:اردو نثر نگار
بینی نارائن جہاں

بینی نرائن کا وطن لاہور تھا۔ لاہور میں پیدا ہوئے والد کا نام لکشمی نرائن تھا۔ یہیں تعلیم حاصل کی۔ گردش زمانہ کے ہاتھوں کلکتہ پہنچے سید حیدر بخش حیدری کی سفارش پر فورٹ ولیم کالج میں جگہ ملی۔ انھوں نے کل دو کتابیں تصنیف کیں۔
	”چار گلشن“ ایک عشقیہ داستان ہے جس میں شاہ کیواں اور فرخندہ کی محبت کا ذکر ہے۔ یہ کسی داستان کا ترجمہ نہیں بلکہ اُن کی اپنی طبع ذاد ہے۔ 
	”دیوان جہاں“ اردو شعرا کا تذکرہ ہے۔ یہ تذکرہ بینی نرائن جہاں نے کپتان روبک کی فرمائش پر مرتب کیا۔

زمرہ:اردو نثر نگار
زمرہ:پاکستانی نثر نگار
زمرہ:لاہوری شخصیات
شاہ مبارک آبرو

**شاہ مبارک آبرو** (پیدائش: 1683ء – وفات: 1733ء) گوالیار کے مضافات میں 1095ھ کوپیدا ہوئے۔ ان کا اصل نام نجم الدین تھا اور آبرو تخلص استعمال کرتے تھے۔ عالم شباب میں دلی آئے۔ شاہی ملازمت سے وابستہ رہے مگر عہد محمد شاہی میں سب کچھ چھوڑ چھاڑ کر قلندری اور درویشی اختیار کر لی۔ ان کی ابتدائی شاعری محمد شاہی دور کی آئینہ دار ہے۔ چونکہ مزاجاً وہ حسن پرست تھے۔ لہٰذا خوبصورت چیزوں سے انھیں دلچسپی تھی۔ ایہام گوئی کے باوجود ان کی شاعری میں خلوص، سچائی اور سادگی سے اظہار جذبات کی مثالیں بھی ملتی ہیں۔ فارسی شاعر ی کے اثرات بھی نمایاں محسوس ہوتے ہیں، ساتھ ہی ساتھ ہندی کے اثرات بھی دکھائی دیتے ہیں ان کا نمونہ کلام ملاحظہ ہو۔

قول آبرو کا تھا کہ نہ جائوں گا اس گلی
ہو کر کے بے قرار دیکھو آج پھر گیا

بوسہ لبوں کا دینے کہا کہہ کے پھر گیاپیلا بھرا شراب کا افسوس گر گیا!

آبرو، شاہ مبارک
زمرہ:1683ء کی پیدائشیں
زمرہ:1733ء کی وفیات
آبرو، شاہ مبارک
زمرہ:اٹھارویں صدی کے اردو مصنفین
زمرہ:اٹھاریں صدی کے ہندوستانی شعرا
زمرہ:بھارتی اردو شعرا
زمرہ:بھارتی مسلم شخصیات
زمرہ:سترہویں صدی کے اردو مصنفین
زمرہ:گوالیار کی شخصیات
زمرہ:مدھیہ پردیش کے شعرا
زمرہ:مسلمان شعراء
زمرہ:مغل دور کے اردو لکھاری
زمرہ:اٹھارہویں صدی کے ہندوستانی مسلمان
شاکر ناجی

محمد شاکر نام ناجی تخلص کرتے تھے۔ دہلی کے رہنے والے سپاہی پیشہ تھے۔ طبیعت میں سنجیدگی اور مزاح کا خوبصورت امتزاج تھا۔ دوسروں کو خوب ہنساتے مگر مطلق نہ ہنستے تھے۔ کبھی کبھار مسکراتے تھے۔ ان کا دیوان ناپید ہے آبرو کے ہمعصر تھے۔ ایہام گوئی میں نمایاں ہوئے ۔

## نمونہ کلام
 
 
ترے رخسار کے پرتو سے اے شوخ
پری خانہ ہوا گھر آرسی کا

خط کی خبریں عبث اڑائی ہیں
باتیاں اس کی سب ہوائی ہیں

زمرہ:اردو شعرا
شرف الدین مضمون

اکبر آباد کے قریب ایک قصبے میں پیدا ہوئے ابتدائے جوانی میں دہلی آئے۔ ابتداءمیں سپاہ گری کے پیشے کواختیار کیا لیکن بعد میں دینوی علائق سے آزاد ہو کر درویشی اختیار کر لی۔ ماحوال اور زمانے کی عام روش کے مطابق ایہام گوئی میں بھی دلچسپی لیتے تھے میر تقی میر کے خیال میں ان کے اشعار کی تعداد دوسو بنتی ہے۔ نمونہ کلام یہ ہے:

ہم نے کیا کیا نہ ترے ہجر میں محبوب کیا
صبر ایوب کیا گریہ یعقوب کیا

کوئی اس جنس کا دہلی میں خریدار نہیں
دل تو حاضر ہے ولیکن کہیں دلدار نہیں

مضمون، شرف الدین
مصطفےٰ خان یک رنگ

دہلی کے رہنے والے تھے۔ بڑے ہنس مکھ، زندہ دل، رنگین مزاج اور خوش مزاج تھے۔ شاعری کی اصلاح خان آرزو اور مرزا مظہر جان جاناں سے لیتے تھے۔ صاحبِ دیوان شاعر تھے۔ پانچ سو کے قریب اشعار کی تعداد بتائی جاتی ہے۔ رواج عام کے مطابق ایہام گوئی کرتے تھے مگر اس کے باجود سادگی اور جذبات نگاری کا وصف ان کے ہاں ملتا ہے۔

ہاتھ اُٹھا جور جفا سے ت

یہی گویا سلام ہے تیرا

پارسائی اور جوانی کیونکر ہو

اک جاگہ آگ اور پانی کیونکر ہو

زمرہ:اردو شعرا
شیخ ظہور الدین حاتم

پیدائش: 1699ء

انتقال: 1791ء

اردو شاعر۔ شیخ فتح الدین کے بیٹے تھے۔ دہلی میں پیدا ہوئے۔ سپاہی پیشہ اور شاہ محمد امین کے مرید تھے۔ کچھ عرصہ الہ آباد کے صوبے دار نواب امیر خاں کی رفاقت میں رہے۔ اس کے بعد ہدایت علی خاں، مراد علی خاں، فاخر علی خاں، جیسے امرا کبھی ان کی مدد کرتے رہے۔ آخر عمر میں گوشہ نشینی اختیار کر لی۔

فارسی اور اردو میں شعر کہتے تھے۔ فارسی میں مرزا صائب اور ریختے میں ولی دکنی کو استاد مانتے تھے۔ رفتہ رفتہ ریختے میں وہ خود استاد ہو گئے۔ سودا انھی کے شاگرد تھے۔ اصلاح زبان کا کام سب سے پہلے انھی نے شروع کیا۔ بہت سے نامانوس الفاظ ترک کرکے فصیح الفاظ داخل کیے۔دہلی میں وفات پائی اور دلی دروازے کے باہر دفن ہوئے۔ تصانیف میں ایک دیوان فارسی ہے۔ اردو میں ایک ضخیم دیوان جمع کر لیا تھا آخر عمر میں اس سے ایک چھوٹا دیوان تصنیف کیا اور دیوان زادہ اس کا نام رکھا۔ حقے پر ایک مثنوی محمد شاہ بادشاہ کی فرمائش پر لکھی۔ ایک دیوان قدیم رنگ میں تھا جو نادر شاہ کی تاخت و تاراج میں ضائع ہو گیا۔

## نمونہ کلام

اے قدرداں کمال حاتم دیکھ
عاشق و شاعر و سپاہی ہے

کئی دیوان کہہ چکا حاتم
اب تلک پر زباں نہیں درست

زمرہ:1600ء
زمرہ:اردو شعرا
زمرہ:فارسی شعرا
ایسکی

تصغیر|250px|ASCII
**ایسکی** یا **امریکی معیاری رمز برائے اطلاعاتی تبادلہ** (ASCII) اصل میں امریکن سٹینڈرڈ کوڈ فار انفارمیشن ایکسچینج کا مخفف ہے اور اس کی اردو امریکی معیاری رمز برائے اطلاعاتی تبادلہ ہے جس کا مخفف ---- امرات ---- کیا جاتا ہے۔

کمپیوٹر میں ڈیٹا کو ظاہر کرنے کے لیے صرف ایک عدد صفر یا ایک کا ہندسہ کافی نہیں ہو سکتا۔ اس لیے سات یا آٹھ صفر اور ایک کے مختلف جوڑ ملا کر ایک لفظ تشکیل دیا جاتا ہے۔

مثال کے طور پر، 000 000 00 کا مجموعہ اساس دس والے صفر کے ہندسے کو ظاہر کرتا ہے، 01 000 000 کو اساس دس کے نظام والے ایک کو ظاہر کرتا ہے۔

آسکی کی دو اقسام ہیں، آسکی 7 اور آسکی 8۔ آسکی 7میں 7 صفر اور ایک مل کر ایک لفظ تشکیل دیتے ہیں۔ جبکہ آسکی 8 میں آٹھ ہندسے مل کر ایک لفظ بناتے ہیں۔

یہ بات قابلٍ غور ہے کہ اگر ہم a کو کوڈ کرنا چاہیں گے تو اس کے لیے 64 کا ہندسہ اساس دس کے نظام سے اساس 2 کے نظام میں تبدیل ہوگا۔ یعنی 00010000 سے ظاہر کیا جائے گا۔

اور مزے کی بات، اگر 64 کا ہندسہ تبدیل کرنا ہو تو 6 کو الگ اور 4 کو الگ 8 آسکی حروف سے ظاہر کیا جائے گا۔ جو 4 کو 00000100 سے اور 6 کو 00000110 سے ظاہر کریں گے۔

سب سے پہلے اسے دوسری جنگٍ عظیم میں استعمال کیا گیا تھا تاکہ ڈیٹا کو دشمن نہ پڑھ سکے۔ بعد ازاں اسے کمپیوٹر کے حوالے سے عام بنا دیا گیا۔

## بیرونی روابط

زمرہ:اوائل کلمات
زمرہ:سانچہ حوالہ جات میں نامعلوم پیرامیٹر پر مشتمل صفحات
زمرہ:کامنز زمرہ جس کا ربط ویکی ڈیٹا پر ہے
زمرہ:کمپیوٹنگ کی تاریخ
زمرہ:کمپیوٹر سائنس
زمرہ:کمپیوٹر
زمرہ:کمپیوٹنگ
زمرہ:محرفی تشفیر
زمرہ:ویکی ڈیٹا سے مطابقت رکھنے والی مختصر تفصیل

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
وحید الدین سلیم

مولانا **وحید الدین سلیم** پانی پت کے ایک مشہور خاندان میں 1869ء میں پیدا ہوئے۔ ان کے والد حاجی فرید الدین حضرت شاہ شرف الدین بوعلی قلندر کی درگاہ کے متولی تھے۔ ابتدائی تعلیم پانی پت میں حاصل کی، اس کے بعد لاہور آ گئے یہاں عربی اور فارسی کی تعلیم مکمل کی اور میٹرک کا امتحان پاس کیا۔ اس کے بعد ریاست بہاولپور میں محکمہ تعلیم میں ملازم ہو گئے کچھ عرصہ رام پور میں ہیڈ مولوی کی حیثیت سے کام کیا۔ کچھ دنوں پانی پت میں مطب قائم کیا۔ انہی دنوں الطاف حسین حالی کی وساطت سے ان کی ملاقات سرسید احمد خان سے ہو گئی۔ انھوں نے متاثر ہو کر اپنا سیکرٹری بنا لیا اور یہ تعلق سرسید کی وفات تک قائم رہا اس کے بعد انھوں نے اپنا رسالہ (معارف) نکالا۔
اخبار سائنٹیفک سوسائٹی یا علی گڑھ گزٹ، مسلم گزٹ لکھنو اور زمیندار لاہور کے بھی ایڈیٹر رہے۔ مضمون نگاری اور ترجمہ نویسی کی وجہ سے ریاست حیدرآباد بلا لیے گئے، وہاں دارالترجمہ میں اپنی مشہور کتاب (وضع اصلاحات) تصنیف کی۔ عثمانیہ یونیورسٹی قائم ہوئی تو وہ اردو کے پہلے اسسٹنٹ پروفیسر مقرر ہوئے، بعد میں پروفیسر ہو گئے۔ 1927ء میں انتقال ہوا۔

## تصانیف
* اردو دیومالا
* عربوں کی شاعری
* تلسی داس کی شاعری
افسانہ

**افسانہ** ادب کی نثری صنف ہے۔ لغت کے اعتبار سے افسانہ جھوٹی کہانی کو کہتے ہیں لیکن ادبی اصطلاح میں یہ لوک کہانی کی ہی ایک قسم ہے۔ ناول زندگی کا کُل اور افسانہ زندگی کا ایک جز پیش کرتا ہے۔ جبکہ ناول اور افسانے میں طوالت کا فرق بھی ہے اور وحدت تاثر کا بھی۔

افسانہ کو کہانی بھی کہا گیا ہے۔ لیکن موجودہ ادبی تناظر میں افسانے سے مقصود مختصر افسانہ ہے جو کم سے کم آدھے گھنٹے میں یا آدھی نشست میں پڑھا جاتا ہے۔ افسانہ دراصل ایک ایسا قصہ ہے جس میں کسی ایک واقعہ یا زندگی کے کسی اہم پہلو کو اختصاراً اور دلچسپی سے تحریر کیا جاتا ہے۔اس کی ترتیب میں اجزائے ترکیبی کا بہت زیادہ عمل دخل رہتا ہے اور ان میں سے وحدت تاثر کو زیادہ اہمیت حاصل ہے۔

پریم چندر کے علاوہ سجاد حیدر اور سلطان حیدر جوش نے بھی اردو میں مختصر افسانہ کے نمونے پیش کیے۔ شروع میں پریم چند نے بنگالی ادب سے متاثر ہو کر لکھنا شروع کیا تھا ان کے افسانوں کا پہلا مجموعہ 'سوز وطن'1908'میں شائع ہوا۔ ان افسانوں میں سامراج دشمن اور وطن دوستانہ جذبات کی ترجمانی کی گئی تھی اس لیے انگریز حاکموں نے اس مجموعے کو ضبط کر لیا۔ پریم چند کی ابتدائی کہانیوں میں داستانوں کے انداز کی جھلک تھی لیکن بعد میں ان کا فن برابر ارتقا رہا اور انھوں نے اردو افسانہ نگاری کو نئی بلندیوں تک پہنچا دیا۔

## تعریف
افسانہ زندگی کے کسی ایک واقعے یا پہلو کی وہ خلّاقانہ اور فنی پیش کش ہے جو عموماً کہانی کی شکل میں پیش کی جاتی ہے۔ ایسی تحریر جس میں اختصار اور ایجاز بنیادی حیثیت رکھتے ہیں۔ وحدتِ تاثر اس کی سب سے اہم خصوصیت ہے۔
ایڑگر ایلن پو کے مطابق:

" افسانہ ایک ایسی بیانیہ صنف ہے جو اتنی مختصر ہو کہ ایک ہی نشست میں پڑھی جاسکے، جسے قاری کو متاثر کرنے کے لیے لکھا گیا ہو اور جس سے وہ تمام غیر ضروری اجزا نکال دیے گئے ہوں، جو تاثر قائم رکھنے میں معاون نہ ہوں۔اس میں "وحدت تاثر"اور"کلیت"(Totality)ہو۔"

### وحدتِ تاثر
افسانہ دوسری طرح کی کہانیوں سے اسی لحاظ سے منفرد اور ممتاز ہے کہ اس میں واضح طور پر کسی ایک چیز کی ترجمانی اور مصوری ہوتی ہے۔ ایک کردار، ایک واقعہ، ایک ذہنی کیفیت، ایک جذبہ، ایک مقصد، مختصر یہ کہ افسانے میں جو کچھ بھی ہو، ایک ہو۔ [2] افسانے کی یہ خاصیت کہ یہ اپنے اختتام پر قاری کے ذہن پر واحد تاثر قائم کرتا ہے، وحدتِ تاثر کہلاتی ہے۔

## مزید دیکھیے
* افسانچہ
* طویل مختصر افسانہ
* پاکستانی افسانہ

## بیرونی روابط

## حوالہ جات


زمرہ:اردو ادب کی اصطلاحات
زمرہ:اصناف ادب
زمرہ:تقریری روایات
زمرہ:بیانیات
زمرہ:روایتی کہانیاں
زمرہ:لوک کہانیاں
زمرہ:ویکی ڈیٹا سے مختلف مختصر وضاحت
نظم

**نظم** سے مراد ایسی صنف سخن ہے جس میں کسی بھی ایک خیال کو مسلسل بیان کیا جاتا ہے۔ نظم میں موضوع اور ہیئت کے حوالے سے کسی قسم کی کوئی پابندی نہیں۔ اس کی مثال یہ ہے کہ ہمارے ہاں نظمیں مثنوی اور غزل کے انداز میں لکھی گئی ہیں۔ جدید دور میں نظم ارتقائی مراحل سے گزرتے ہوئے آج کئی حالتوں میں تقسیم ہو چکی ہے، جس کی پانچ بنیادی قسمیں ہیں:
# پابند نظم
# نظم معرا
# آزاد نظم
# نثری نظم 
# یک مصرعی نظم

## مزید دیکھیے
* پاکستانی نظم

زمرہ:ادب
زمرہ:اردو ادب کی اصطلاحات
زمرہ:اصناف
زمرہ:اصناف ادب
زمرہ:اصناف شاعری
زمرہ:جمالیات
زمرہ:شاعرانہ ہیئتیں
زمرہ:شاعری
زمرہ:اردو شاعری
زمرہ:ہندوستانی شعریات
قصیدہ

“لفظ قصیدہ عربی لفظ قصد سے بنا ہے اس کے لغوی معنی قصد (ارادہ ) کرنے کے ہیں۔ گویا قصیدے میں شاعر کسی خاص موضوع پر اظہار خیال کرنے کا قصد کرتا ہے اس کے دوسرے معانی مغز کے ہیں یعنی قصیدہ اپنے موضوعات و مفاہیم کے اعتبار سے دیگر اصناف ِ شعر کے مقابلے میں وہی نمایاں اور امتیازی حیثیت رکھتا ہے جو انسانی جسم و اعضاءمیں مغز کو حاصل ہوتی ہے فارسی میں قصیدے کو چامہ بھی کہتے ہیں”۔
اردو ادب میں **قصیدہ** فارسی سے داخل ہوئے۔ اردو میں میرزا رفیع سودا اور ابراہیم ذوق جیسے شعرا نے قصیدے کی صنف کو اعلی مقام تک پہنچایا۔
	قصیدہ ہیئت کے اعتبار سے غزل سے ملتا ہے بحر شروع سے آخر تک ایک ہی ہوتی ہے پہلے شعر کے دونوں مصرعے اور باقی اشعار کے آخری مصرعے ہم قافیہ و ہم ردیف ہوتے ہیں۔ مگر قصیدے میں ردیف لازمی نہیں ہے۔ قصیدے کا آغاز مطلع سے ہوتا ہے۔ بعض اوقات درمیان میں بھی مطلعے لائے جاتے ہیں ایک قصیدے میں اشعار کی تعداد کم سے کم پانچ ہے زیادہ سے زیادہ کی کوئی حد مقرر نہیں۔ اُردو اور فارسی میں کئی کئی سو اشعار کے قصیدے بھی ملتے ہیں۔

قصیدے کے اجزائے ترکیبی

= اجزاء =

## تشبیب

		قصیدے کا پہلا حصہ تشبیب کہلاتا ہے۔ اس میں شاعر عشق و عاشقی کی باتیں، شباب جوانی کے قصے اور فضا کی رنگینی کا حال بیان کرتا ہے۔

## گریز

		تشبیب کے بعد قصیدے میں گریز کی منزل آتی ہے گریز کی یہ خوبی قرار دی گئی ہے کہ تشبیب کے بعد ممدوح کا ذکر نہایت ہی فطری اور موزوں طریقے سے کیا جائے یعنی بیان میں ایک فطری مناسبت، تسلسل اور ربط قائم رہے۔

## مدح

قصیدے کا سب سے ضروری جز مدح سرائی ہے۔ اور اسی پر قصیدے کی بنیا د ہوتی ہے۔ عربی قصائد میں مدح حقیقت اور واقعیت سے بھر پور ہوتی تھی۔ یہی وجہ ہے کہ جب ایک عرب شاعر کو کسی نے اپنی مدح پر مجبور کیا تو اس نے جواب دیا کہ ” تم کچھ کرکے دکھائو تو میں تمھاری مدح کروں۔“ مگر فارسی اور اردو میں مدح کا معیار خیال آفرینی اور مبالغہ ہوتا ہے۔ یہاں ممدوح کی ذات میں مثالی خصوصیات فرض کرکے بیان کی جاتی ہیں۔ قصیدوں میں مدح کا حصہ اکثر تکرار مضامین کی وجہ سے بے لطف ہو جاتا ہے۔
## حسن طلب
اس حصے میں شاعر اپنا مقصد بیان کرتا ہے۔ اس کے لیے شاعر کو ایسی سحر بیانی یا فسوں کاری سے کام لینا پڑتا یے کہ ممدوح کی طبیعت پر گراں نہ گذرے بلکہ اگر ممدوح نجیل بھی ہے تو کریم بن کر شاعر کا دامن گوہر مقصود سے بھر دے...
## دعائیہ
		قصیدے کا آخری حصہ دُعائیہ ہوتا ہے اس میں ممدوح کو بلند اقبال اور درازی عمر کی دعا دی جاتی ہے۔ بعض اوقات شاعر اپنی اچھی یا بری حالت ظاہر کرتا ہے۔ دعا کے ذریعے قصیدہ گو اپنا صلا بھی طلب کرتا ہے۔ دعا قصیدے میں نازک مقام ہے اور قصیدے کی کامیابی کا انحصار زیادہ تر دعا پر ہی ہوتا ہے اور قصیدے کے مقطع میں شاعر اپنا تخلص لاتا ہے۔

زمرہ:اردو ادب کی اصطلاحات
زمرہ:اصناف ادب
زمرہ:شاعرانہ ہیئتیں
زمرہ:عرب ثقافت
زمرہ:عربی ادب
زمرہ:عربی شاعری
زمرہ:قصائد
زمرہ:نظم
زمرہ:اردو شاعری
زمرہ:فارسی ادب
زمرہ:عرب موسیقی
زمرہ:نظمیں
مکتوب نگاری

ہم ایک شخص سے کوئی بات کہنا چاہیں اور و ہ ہمارے سامنے موجود نہ ہو تو اپنی بات اور گفتگو اُسے لکھ بھیجنا مکتوب نگاری کہلائے گا۔ مولوی عبدالحق لکھتے ہیں: ” خط دلی خیالات و جذبات کا روزنامچہ اور اسرارِ حیات کا صحیفہ ہے۔“

مکتوب نگاری ادب کی قدیم صنف ہے مگر یہ ادبی شان اور مقام و مرتبہ کی حامل کب ہوتی ہے۔ اس بارے میں ڈاکٹر سید عبداللہ کا خیال ہے: ”خطوط نگاری خود ادب نہیں مگر جب اس کو خاص ماحول خاص مزاج، خاص استعداد ایک خاص گھڑی اور خاص ساعت میسر آجائے تو یہ ادب بن سکتی ہے۔“

جہاں تک اردو کا تعلق ہے۔ تو اس میں بھی خطوط نویسی کا دامن بہت وسیع ہے۔ اور خطوط نویسی کی روایت اتنی توانا ہے کہ بذات خود ایک صنف ادب کی حیثیت اختیار کر چکی ہے۔ جس کی سب سے بڑی مثال غالب کے خطوط ہیں۔ ابو الکلام آزاد بھی مکتوب نگاری میں ایک طرز خاص کے موجد ہیں۔ مولانا کے خطوط کے کئی مجموعے شائع ہو چکے ہیں جن میں غبار خاطر” مکاتیب ابولکلام آزاد “، ”نقش آزاد“، ”تبرکات آزاد“اور ”کاروانِ خیال“ قابل ذکر ہیں۔ لیکن ان میں سب سے زیادہ شہرت ”غبار خاطر “ کے حصے میں آئی۔

زمرہ:اصناف ادب
زمرہ:ضد ابہام صفحات
زمرہ:کاغذ کی مصنوعات
زمرہ:مکتوبات
زمرہ:نظام ڈاک
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
راشد الخیری

**علامہ راشد الخیری** (ولادت: 1868ء - وفات: 1936ء) برصغیر کے معروف اردو کے مزاح نگار اور ناول نگار تھے۔‌

راشد الخیری کی پیدائش دہلی میں 1868ء میں ہوئی۔ والد کا نام عبد الواجد تھا ان کے مورث اعلیٰ کا نام مولانا ابولخیر اللہ تھا جو شاہجہان کے عہد میں عرب سے یہاں آکر آباد ہوئے۔ اس لیے یہ اپنے نام کے ساتھ خیری کا لفظ لگاتے ہیں شروع میں اپنے گھر پر ہی اردو، فارسی پڑھی پھر عربی اسکول میں داخل ہوئے کچھ زمانے تک الطاف حسین حالی سے بھی پڑھتے رہے۔ یہ زمانہ ملک میں جہالت کا زمانہ تھا اور طبقہ نسواں کی حالت تو بہت ہی ابتر تھی اس حالت نے مولانا کے دل کو تڑپا دیا اور دل میں ٹھان لی کہ اپنی تحریروں سے اس کی اصلاح کی کوشش کریں گے چنانچہ انھوں نے طبقہ نسواں کی اصلاح اور بہبود کے لیے تین رسالے (بنات)، جوہر نسوان اور (عصمت) جاری کیے ان میں سے (عصمت) ان کی وفات کے بعد بھی چلتا رہا۔ وہ اردو کے چند خوش قسمت مصنفوں میں تھے جن کی کتابیں کثیر التعداد ہونے کے ساتھ ہی قبول عام کی سند حاصل کر چکی تھیں۔ راشد الخیری کا انتقال 1936ء میں ہوا۔

## تصانیف
* سمرنا کا چاند
* صبح زندگی
* شام زندگی
* شب زندگی
* نوحہ زندگی
* ماہ عجم
* شاہین و درّاج
* نانی عشو
* جوہرِ عصمت
* محبوبِ خداوند
* آمنہ کا لال
* عروسِ کربلا
* الزہرا
* سرابِ مغرب
* بنت الوقت
* حیاتِ صالحہ
* سیدہ کا لال

نیز انھوں نے خواتین کے لیے کئی رسائل جاری کیے جن میں صمت، سہیلی، بنات اور جوہرِ نسواں قابلِ ذکر ہیں۔
## مزید دیکھیے
* صفیہ خیری

## حوالہ جات

زمرہ:1868ء کی پیدائشیں
زمرہ:1936ء کی وفیات
زمرہ:اردو مذہبی مصنفین
زمرہ:اردو مزاح نگار
زمرہ:اردو ناول نگار
زمرہ:برطانوی ہند کے اردو لکھاری
شوکت تھانوی

**شوکت تھانوی 3 فروری 1904کو پیدا ہوئے** اور ایکصحافی،ناول نگار، ڈراما نگار،افسانہ نگار، مزاح نگار، ادیب اور شاعر تھے۔انھوں نے ادب کی ہر صنف میں نام کمایا مگر ان کی اصل شہرت مزاح نگاری اور خاص طور پر روزنامہ جنگ میں لکھے گئے ان کے مزاحیہ کالم ہیں۔ نام محمد عمر اور شوکت تخلص تھا۔ اور یہ شوکت تھانوی کے نام سے مشہور ہوئے۔ اور 4 مئی 1963 میں انتقال کرگئے۔

## سوانح حیات
اتر پردیش (یو پی) کے مشہور قصبے تھانہ بھون کے رہنے والے تھے۔ ضلع متھرا کے مقام بندرابن میں 1907ء میں پیدا ہوئے جہاں ان کے والد محکمہ پولیس میں ملازم تھے۔ کچھ دنوں بعد ان کے والد انسپکٹر جنرل پولیس ہو کر بھوپال چلے گئے۔ شوکت نے بھوپال ہی میں ہوش سنبھالا۔ پھر والد لکھنؤ آ گئے۔ کچھ دنوں علی گڑھ میں بھی رہے مگر والد کی وجہ سے تعلیم کو ادھورا چھوڑ کر معاش کی فکر کرنی پڑی۔ صحافت سے دلچسپی تھی۔ ہندوستان کے کئی مشہور اخباروں سے وابستہ رہے۔ ان میں ہمدم، ہمت، ہفت روزہ سرپنچ زیادہ مشہور ہیں۔ اسی ہفتہ وار اخبار نے انھیں مزاح نگار کی حیثیت سے متعارف کرایا۔ ان کے مضامین سودیشی ریل، سودیشی ڈاک وغیرہ اب تک دلچسپی سے پڑھے جاتے ہیں۔ پاکستان بننے کے بعد کراچی آ گئے اور مختلف اخبارات سے وابستہ رہے۔ ریڈیو پاکستان سے ان کا مستقل فیچر (قاضی جی) بہت مقبول ہوا۔ آخری دنوں میں (جنگ) راولپنڈی ایڈیشن کے ایڈیٹر تھے۔ 1963ء میں انتقال ہوا۔ شوکت تھانوی شاعر بھی تھے، ان کا مجموعہ کلام (گہرستان) کے نام سے شائع ہوا۔

## تصانیف

## مزید دیکھیے
* عرش منیر

## حوالہ جات

زمرہ:1904ء کی پیدائشیں
زمرہ:1963ء کی وفیات
زمرہ:اردو افسانہ نگار
زمرہ:اردو خاکہ نگار
زمرہ:اردو ناول نگار
زمرہ:بیسویں صدی کے پاکستانی افسانہ نگار
زمرہ:بیسویں صدی کے مرد مصنفین
زمرہ:بیسویں صدی کے ناول نگار
زمرہ:پاکستانی مرد مختصر افسانہ نگار
زمرہ:پاکستانی مزاح نگار
زمرہ:پاکستانی مصنفین
زمرہ:پاکستانی ناول نگار
زمرہ:پاکستانی ڈراما نگار اور ڈراما نویس
زمرہ:تمغائے امتیاز
زمرہ:پاکستانی ریڈیو شخصیات
زمرہ:لاہوری شخصیات
زمرہ:میانی صاحب قبرستان میں مدفون شخصیات
زمرہ:تمغائے امتیاز وصول کنندگان
زمرہ:مہاجر شخصیات
زمرہ:ضلع شاملی کی شخصیات
زمرہ:بیسویں صدی کے پاکستانی مرد مصنفین
زمرہ:لاہور کے مصنفین
محمود نظامی

مرزا محمود علی نام ہے۔ 1911ء میں لاہور میں پیدا ہوئے اور اپنے نانا نظام الدین بیگ کی آغوش میں تربیت پائی۔ اسی نسبت سے نام کے ساتھ نظامی لکھنے لگے۔ میٹرک پاس کرنے کے بعد اسلامیہ کالج لاہور میں داخل ہوئے۔ یہاں انھیں ڈاکٹر تاثیر کی صحبت سے فیضیاب ہونے کا موقع ملا۔ ان کے ادبی ذوق کی تربیت میں تاثیر کا بڑا حصہ ہے۔ حصول تعلیم کے بعد1940ء میں آل انڈیا ریڈیو میں ملازم ہو گئے تقسیم کے بعد پاکستان آ گئے اور ریڈیو پاکستان سے وابستہ رہے۔ کچھ مدت کے لیے محکمہ تعلقات عامہ کے ڈائریکٹر رہے ایک کانفرنس کے سلسلے میں کراچی گئے ہوئے تھے کہ دل کا شدید دورہ پڑا اور راہی ملک عدم ہو گئے اس وقت آپ ریڈیو پاکستان کے ڈپٹی ڈائریکٹر جنرل تھے۔ آپ کا انتقال 1960ء میں ہوا۔ محمود نظامی انگریزی اور اردو ادب کا مذاق رکھتے تھے۔ انھوں نے اردو ادب کا پہلا جدید سفر نامہنظرنامہ کے نام سے لکھا۔ اس کے علاوہ نشری تکنیک پر عبور حاصل تھا۔ اپنی زیر ہدایت ڈرامے نشر کیے اور خود بھی لکھے۔

مزید دیکھیے

نظرنامہ
فرخندہ لودھی

**فرخندہ لودھی** 21 مارچ 1937کو ساہیوال میں پیدا ہوئیں۔ آبا و اجداد مشرقی پنجاب کے رہنے والے تھے۔ اس نے بچپن کا زمانہ ہوشیار پور میں گزارا۔ والد محمکہ پولیس میں ملازم تھے ساہیوال میں بسلسلہ ملازمت آنا جانا تھا۔ قیام پاکستان کے بعد ساہیوال میں مستقل سکونت اختیار کی۔ گورنمنٹ گرلز ہائیاسکول سے میٹرک اور گورنمنٹ کالج برائے خواتین سے بی۔ اے پاس کرنے کے بعد 1958ء میں لاہور آئیں۔ اور پنجاب یونیورسٹی سے لائبریری سائنس میں ڈپلوما حاصل کرکے محکمہ تعلیم میں ملازم ہوگئیں۔ 15 اگست 1961ء کو صابر علی لودھی (استاد شعبہ اردو گورنمنٹ کالج لاہور) سے شادی ہوئی 1963ء میں اردو ادب میں ایم اے کیا ادب کے مطالعہ کا شوق بچپن سے تھا۔ لیکن پہلی کہانی گولڈ فلیک 1964 میں لکھی۔ جنگ ستمبر 1965میں جنگ کے موضوع پر ایک کہانی پاربتی لکھی جس کے سبب ادبی حلقوں میں متعارف ہوئیں۔
فرخندہ کا طبعی میلان موسیقی کی طرف تھا لیکن گھر کا ماحول سخت گیر لوگوں پر مشتمل تھا۔ موسیقی کے ریاض کا موقع ملتا تو وہ کبھی افسانہ نویس نہ بنتی۔ دولت مند ہوتی تو مصوری میں پناہ لیتی۔ آخری چند سالوں میں پنجاب لائبریری ایسوسی ایشن کی جنرل سیکرٹری کی حیثیت سے انھوں نے لائبریریوں کے فروغ کے لیے جو کام کیے اس سے گمان گزرتا ہے کہ اگر وہ سیاست کے میدان میں آتی تو ضرور کامیاب رہتی۔

فرخندہ لودھی کا انتقال 5 مئی 2010 کو لاہور میں ہوا۔
## حوالہ جات

زمرہ:1937ء کی پیدائشیں
زمرہ:2010ء کی وفیات
زمرہ:اردو افسانہ نگار
زمرہ:فضلا جامعہ پنجاب
زمرہ:ضلع ساہیوال کی شخصیات
مشکور حسین یاد

**مشکور حسین یاد** (ولادت: 1925ء - وفات: 2017ء) اردو زبان کے پاکستانی شاعر، ناول نگار اور محقق تھے جنھوں نے متعدد کتابیں تصنیف کیں۔

قصبہ بڈولی، ضلع مظفرنگر، یوپی، بھارت کے خاندان سادات سے تعلق رکھتے تھے۔ بڈولی کو دریائے جمنا نے دو ٹکڑے کر دیاتھا۔ اس وجہ سے اس قصبہ کا ایک حصہ ضلع کرنال میں آ گیا۔ مشکور حسین یاد حصار کے گاؤں ڈبوالی میں ستمبر 1925ء میں پیدا ہوئے۔ والد صاحب کی ملازمت کی وجہ سے تعلیم و تربیت ضلع حصار مشرقی پنجاب میں ہوئی۔ ایف اے کا امتحانلدھیانہ سے اور بی اے کا امتحان جالندھر سے پاس کیا۔ لکھنے پڑھنے سے دلچسپی تھی۔ چنانچہ پہلے ایک ہفتہ وار اخبار (پکار) کی ادارت سنبھالی پھر راشننگ کے محکمہ میں انکوائری افسر ہو گئے لیکن جلد ہی اس محکمہ کو چھوڑ کر مزید تعلیم جاری رکھنے کے لیے ڈسٹرکٹ بورڈ ہائی اسکول ڈبوالی میں انگریزی کے استاد بن گئے ابھی ایک ماہ بھی نہ پڑھایا تھا کہ اگست 1947ء میں مسلمانوں کا قتل عام شروع ہو گیا۔ والد صاحب کے علاوہ ان کی ماں، بیوی، بیٹی اور ھائی اور دوسرے قریبی عزیز شہید ہوئے۔ آزادی کی راہ میں اتنی بڑی قربانی دے کر نومبر 1947ء میں مشکور حسین یاد آزادی کی سرزمین پاکستان میں داخل ہوئے۔ یہاں کچھ عرصہ ڈائریکٹر تعلیم لاہور کے دفتر میں کلرک کی حیثیت سے کام کیا۔ بعد ازاں محکمہ انہار میں ضلع دار ہو گئے۔ یہ محکمہ طبیعت کو راس نہ آیا۔ اسے چھوڑ کر محکمہ تعلیم کی طرف رجوع کیا۔1955ءمیں اردو میں ایم اے کیا اور 1960ء میں فارسی میں ایم اے کیا۔ اور گورنمنٹ کالج لاہور میں شعبہ اردو سے منسلک ہو گئے۔

## تصانیف
* دشنام کے آئینے میں
* جوہر اندیشہ
* آزادی کے چراغ (متعدد ایڈیشن شائع ہو چکے)
* کلام اقبال کے عوامی افق
* میر بلا نوش (میر تقی میر)
* برداشت (2004)
* غالب بوطیقا
* اشعار غالب کی تفہیم (2003)
* غالب کا جمالیاتی شعور (2007)
* غالب کا ذوق الٰہیات (1999)
* غالب کی طبع نکتہ جو (2000)
* گونگی نظمیں (1987)
* ممکنات انشائنیہ
* میر انیس کی شاعرانہ بصیرت2003
بات کی اونچی ذات،
* اپنی صورت آپ،
* لاحول ولا قوۃ،
* ستارے چہچہاتے ہیں،
* مطالعہ انیس کے نازک مراحل،
* میں اردو ہوں،
* غالب نکتہ جو،
* وقت کا استخارہ،
* ستم ظریف
* ممکنات انشائیہ
* پرسش(شاعری)،
* پرداخت، (شاعری)
* برداشت، (شاعری)
* عرض داشت (شاعری)
* نگہ داشت (شاعری)
* ملا صدرا اور ان کا فلسفہ (تجزیہ اور حیات)

## صحافت
مرحوم نے انشائیے اور مزاحیہ مضامین لکھ کر اپنے شاندار اسلوب سے سب کو متاثر کیا۔ ان کی مزاحیہ شاعری کے بھی کئی مجموعے شائع ہوئے وہ روزنامہ ’’پاکستان‘‘ میں طویل عرصے تک کالم لکھتے رہے۔ تعلیم کے ساتھ ساتھ وہ صحافت سے بھی وابستہ رہے۔ انھوں نے اپنی زندگی کے مختلف ادوار میں چیف ایڈیٹر ہفت روزہ ’’پکار‘‘ ایڈیٹر ماہنامہ ’’زعفران‘‘ لاہور‘ ایڈیٹر ماہنامہ ’’چشمک‘‘ لاہور کے طور پر بھی کام کیا۔
## اعزازات
ان کی علمی و ادبی خدمات کے اعتراف کے طور پر حکومت پاکستان نے انہیں1999ء میں صدارتی تمغہ حسن کارکردگی اور 2011ء میں ستارہ امتیاز سے نوازا۔

## وفات
11 نومبر 2017ء کو لاہور میں وفات پا گئے ،

## حوالہ جات

زمرہ:ستارۂ امتیاز وصول کنندگان
زمرہ:2017ء کی وفیات
زمرہ:1925ء کی پیدائشیں
زمرہ:پاکستانی اردو مصنفین
زمرہ:ویکی ڈیٹا سے مطابقت رکھنے والی مختصر تفصیل
رشید احمد صدیقی

**رشید احمد صدیقی** یوپی کے ضلع جونپور کے ایک گاؤں مڑیا میں 1894ء میں پیدا ہوئے۔ میٹرک تک جونپور میں رہے، پھر اعلیٰ تعلیم کے لیے علی گڑھ آ گئے۔ مالی حالت سے مجبور ہو کر کچہری میں ملازمت کرنے پر مجبور ہو گئے۔ چنانچہ ملازمت کے ساتھ ساتھ تعلیم بھی جاری رکھی اورفارسی میں ایم اے کیا۔ آپ نے طالب علمی کے زمانے سے مزاحیہ مضامین لکھنا شروع کیے۔ علی گڑھ میگزین کے ایڈیٹر رہے۔ 1922ء میں وہیں کالج میں پروفیسر ہو گئے اور جب یونیورسٹی بنی اور اردو ادبیات کا شعبہ قائم ہوا تو رشید احمد صدیقی کو صدر شعبہ بنا دیا گیا۔ وہ شعروادب کا بڑا ستھرا ذوق رکھتے تھے ادب کے بڑے اچھے استاد تھے ان کی زندگی شرافت اور اعلیٰ اخلاقی اقدار کا بہترین نمونہ ہے۔ 1977ء میں ان کا انتقال ہوا۔
## تصانیف
* مضامین رشید
* خنداں
* گنج ہائے گرانمایہ
* طنزیات و مضحکات
* اردو طنز و مزاح کی تنقیدی تاریخ

## آرا
؛آل احمد سرور
اکبرالہ بادی کے بعد اردو میں طنزیاتی روح سب سے زیادہ رشید احمد صدیقی کے یہاں ہے، ان کی سوجھ بوجھ بہت اچھی ہے اور ان کا تخیّل خلاق ہے، وہ معمولی باتوں میں مضحک پہلو بہت جلد دیکھ لیتے ہیں وہ قولِ محال یا Paradox کے ماہر ہیں اور الفاظ کے الٹ پھیر سے خوب کام لیتے ہیں۔ ان میں ایک سولیٹ کی تیزی، برناڈشاہ کی بُت شکنی، جسٹرٹن کی طباعی تینوں کے نمونے ملتے ہیں۔

## مزید دیکھیے
* مختار مسعود
* جامعہ علی گڑھ

## حوالہ جات

## بیرونی روابط
* اردستان ریڈیو
* اردو مضمون
* ان کی سوانح حیات
مضامین
* اقبالیات کے سو سال، علامہ اقبال سائبر لائیبریری
* رشید احمد صدیقی کی خاکہ نگاری
* 

زمرہ:1894ء کی پیدائشیں
زمرہ:1977ء کی وفیات
زمرہ:ادب اور تعلیم کے شعبے میں پدم شری وصول کنندگان
زمرہ:اردو تنقید نگار
زمرہ:اردو خاکہ نگار

زمرہ:اردو محققین
زمرہ:اردو مزاح نگار
زمرہ:بھارتی مسلم شخصیات
زمرہ:بھارتی نثر نگار
زمرہ:ساہتیہ اکیڈمی اعزاز یافتگان برائے اردو ادب
زمرہ:علی گڑھ کی شخصیات
زمرہ:اردو کے ماہر لسانیات
زمرہ:اردو مصنفین
زمرہ:جامعہ علی گڑھ کے فضلا
زمرہ:علی گڑھ مسلم یونیورسٹی کا تدریسی عملہ
الطاف فاطمہ

**الطاف فاطمہ** (1927ء-2018ء) کا شمار پاکستان کی نامور ناول نگار، افسانہ نگار، مترجم اور معلم خواتین میں ہوتا ہے۔

## ابتدائی زندگی
الطاف فاطمہ کا تعلق ریاست پٹیالہ سے ہے۔ ان کے والد کا نام فضل امین تھا۔ الطاف فاطمہ لکھنوء میں 1927ء میں پیدا ہوئیں۔ اسی جگہ انھوں نے ہوش سنبھالا اور لکھنؤ کی تہذیبی روایات کا اثران کی شخصیت پر پڑا۔ تقسیم ملک کے بعد وہ اپنے خاندان کے ساتھ لاہور آگئیں۔ یہاں لیڈی میکلیگن کالج سے بی ایڈ کیا۔ اس کے بعد پنجاب یونیورسٹی سے اردو ادب میں ایم اے کرنے کے بعد اسلامیہ کالج برائے خواتین لاہور میں اردو کی استاد مقرر ہوئیں۔ اور اسی کالج سے شعبہِ اردو کی سربراہ کی حیثیت سے ریٹائر ہوئیں۔

## تخلیقی سفر
الطاف فاطمہ کا پہلا افسانہ انيس سو باسٹھ ميں لاہور کے موقر ادبي جريدے ’ادب لطيف‘ ميں شائع ہواتھا۔ الطاف فاطمہ کے افسانے ملک کے مشہور جرائد میں شائع ہوتے رہتے ہیں۔ ان کے چارناول، نشانِ محفل، دستک نہ دو، چلتا مسافر  اور خواب گر شائع ہو چکے ہیں۔ ’’اردو میں سوانح نگاری‘‘ ایک اچھی تنقیدی کتاب ہے۔ افسانوں کے چار مجموعہ وہ جسے چاہا گیا، تار عنکبوت، جب دیواریں گریہ کرتی ہیں، دید وادید، گواہی آخر شب کی بھی شائع ہو چکے ہیں۔ الطاف فاطمہ نے ہمیشہ ناول اور افسانے اس قدر فن کی گہرائی میں ڈوب کر لکھے کہ بقول ان کے سقوط ڈھاکہ پر انھوں نے اپنا ناول **چلتا مسافر **دس برس ميں مکمل کيا تھا۔
الطاف فاطمہ 29نومبر 2018 کو وفات پا گئیں۔

## ناول
# نشان ِ محفل (ناول) 1960ء
# دستک نہ دو (ناول) 1964ء
# چلتا مسافر (ناول) 1980ء
# خواب گر (ناول)2008ء

## افسانوی مجموعے
# تار ِ عنکبوت (افسانے) 1990ء
# جب دیواریں گریۂ کرتی ہیں (افسانے) 1988ء
# وہ جسے چاہا گیا (افسانے) مکتبۂ اُردو ڈائجسٹ۔ لاہور 1969ء
# دید وادید (افسانے) 2017ء انفاق فاؤنڈیشن، کراچی لٹریچر فیسٹیول کی جانب سے انعام یافتہ
# گواہی آخر شب کی (افسانے) 2018

## تنقید
# اُردو میں فن ِ سوانح نگاری اور اس کا ارتقا (تحقیق و تنقید ) کراچی، اُردو اکیڈمی سندھ۔ اپریل 1961ء

## متفرق
# روزمرہ آداب (1963ء)

## تراجم
# جاپانی افسانہ نگار خواتین (ترجمہ) نوریکو مینرو ٹالپٹ، کیو کواربے سیلڈن، الطاف فاطمہ، مترجم، لاہور، گورا پبلشرز، 1994ء
# سچ کہانیاں : بنگالی، گجراتی، مراٹھی، تامل اور ہندی افسانے لاہور۔ 2000ء
# بڑے آدمی اور ان کے نظریات، سیاسی مضامین
# نغمے کا قتل، ہارپر لی
# حویلی کے اندر، رما مہتہ
# میرے بچے میری دولت، ڈیبی ٹیلر
# موتی، جان سٹین بیک
# زیتون کے جھنڈ، ایلسا مارسٹن، (2016)
# لاطینی امریکی خواتین کے افسانے

## حوالہ جات

زمرہ: پاکستانی خواتین
زمرہ: پاکستانی معلمین
زمرہ:اتر پردیش کی مصنفات
زمرہ:اردو افسانہ نگار
زمرہ:اردو مترجمین
زمرہ:اردو ناول نگار
زمرہ:اکیسویں صدی کی پاکستانی مصنفات
زمرہ:بیسویں صدی کی پاکستانی مصنفات
زمرہ:بیسویں صدی کے پاکستانی مصنفین
زمرہ:پاکستانی افسانہ نگار
زمرہ:پاکستانی خواتین مصنفین
زمرہ:پاکستانی خواتین مصنفین
زمرہ:پاکستانی خواتین ناول نگار
مترجمین
مترجمین
زمرہ:پاکستانی مترجمین
زمرہ:پاکستانی مسلم شخصیات
زمرہ:پاکستانی مصنفات
زمرہ:پاکستانی مصنفین
زمرہ:پاکستانی مصنفین
مترجمین
زمرہ:پاکستانی ناول نگار
زمرہ:پاکستانی نسائیت پسند مصنفین
زمرہ:خواتین ناول نگار
زمرہ:فضلا جامعہ پنجاب
زمرہ:لاہور کے مصنفین
زمرہ:لاہوری شخصیات
زمرہ:لکھنؤ کے مصنفین
زمرہ:لکھنؤ میں پیدا ہونے والی شخصیات
زمرہ:مترجمین
پاکستان
زمرہ:نسائیت پسند پاکستانی
زمرہ:1927ء کی پیدائشیں
زمرہ:2018ء کی وفیات
زمرہ:مہاجر شخصیات
زمرہ:عرب نژاد پاکستانی شخصیات
جامعہ وسطی پنجاب

چوکھٹا|یونیورسٹی آف سنٹرل پنجاب

یونیورسٹی آف سنٹرل پنجاب، لاہور پاکستان میں ایک پرائیویٹ یونیورسٹی کے طور پو کام کر رہی ہے۔ اس وقت یونیورسٹی کی پانچ فکیلٹی کام کر رہی ہیں؛ فیکلٹی آف کامرس، فیکلٹی آف مینیجمنٹ سڈیز، فیکلٹی آف انفرمیشن ٹیکنالوجی، فیکلٹی آف انجینرنگ، فیکلٹی آف لا ۔

## بیرونی روابط
* جامعہ وسطی پنجاب

زمرہ:1999ء میں قائم ہونے والے تعلیمی ادارے
زمرہ:2002ء میں قائم ہونے والے تعلیمی ادارے
زمرہ:پاکستان میں انجینئرنگ جامعات و کالج
زمرہ:پاکستان کی نجی جامعات
زمرہ:پاکستان کی ہندسیاتی جامعات
زمرہ:پاکستان میں 1999ء کی تاسیسات
زمرہ:پاکستان میں 2002ء کی تاسیسات
زمرہ:پاکستان میں کاروباری اسکولیں
زمرہ:پنجاب، پاکستان میں نجی جامعات اور کالج
زمرہ:جامعات انجمن دولت مشترکہ
زمرہ:لاہور میں یونیورسٹیاں اور کالج
زمرہ:لاہور کی جامعات و کالج
زمرہ:Articles using infobox university
زمرہ:ویکی ڈیٹا سے مختلف مختصر وضاحت
زمرہ:2002ء میں قائم ہونے والے کالج اور جامعات